**Ջեյմս Տիսո** (անգլ.՝ James Tissot, հոկտեմբերի 15, 1836(1836-10-15)[…], Նանտ, Ատլանտյան Լուար, Հուլիսյան միապետություն - օգոստոսի 8, 1902(1902-08-08)[…], Chenecey-Buillon, Դու, Ֆրանսիա), ֆրանսիացի նկարիչ։ Աշխատել է Անգլիայում։

Կենսագրություն
--------------

Ծնվել է Նանտում:Սովորել է Գեղարվեստի դպրոցում, ինչպես նաև Դոմինիկ Էնգրի և ֆրանսիացի նկարիչ Ֆլանդրենի մոտ։

«Պարահանդես», 1880, Օրսե թանգարան, Փարիզ
Առաջին անգամ ցուցադրվել է Սալոնում 23 տարեկան հասակում։ 1861 թվականին ներկայացրել է «Ֆաուստի և Մարգարիտայի հանդիպումը» կտավը, որը պետությունը ձեռք է բերել Լյուքսեմբուրգյան պատկերասրահի համար։ Նկարչի առաջին շրջանը բնորոշվում է գեղեցիկ կանանց նկատմամբ ընդգծված ուշադրությամբ։ Դա մասնավորապես դրսևորվել է *La Femme a Paris* շարքում։

Ջեյմս Տիսոն կռվել է ֆրանս-պրուսական պատերազմում։ Նրան կասկածել են կոմունարներին համակրելու մեջ, ինչից հետո նկարիչը Փարիզից տեղափոխվել է Լոնդոն, որտեղ սկսել է փորագրություն սովորել Սեյմոն Հեդենի մոտ։ Նկարել է ծաղրանկարներ *Vanity Fair* ամսագրի համար, շատ դիմանկարներ ու ժանրային նկարներ։

1870 թվականին Տիսոն համդիպել է ամուսնուց բաժանված Քեթլին Նյուտոնի հետ, որը դարձել է նրա կյանքի ուղեկցուհին և շատ կտավների բնորդուհին։ Քեթլինը տեղափոխվել է նկարչի տուն և նրա հետ ապրել մինչև մահը` 1882 թվականին, երբ 28 տարեկան տարեկան հասակում վերջ է տվել կյանքին` լինելով թոքախտի վերջին շրջանում։

Նկարիչը լքել է Փարիզը, որտեղ վերադարձել էր Քեթլինի մահից հետո` ուղևորվելով Պաղեստին։ Այստեղ նա ձեռնամուխ է լինում իր գեղարվեստական ժառանգության հիմնական թեմային` ստեղծելով Հիսուսի կյանքը պատկերող 700 ջրաներկ նկար։ 1896 թվականին Նոր կտակարանի թեմայով 350 նկարները ներկայացվում են Փարիզում, հաջորդ տարի` Լոնդոնում։ Հետագայում դրանք տպագրվում են «Լեմերսիե» ամսագրում, ինչի համար նկարիչը ստանում է 1.100.000 ֆրանկ։ Ներկայումս մոտ 1.500 նկարից բաղկացած հավաքածուն գտնվում է Բրուքլինի թանգարանում։ Նկարիչը ստեղծել է նաև Հին կտակարանի թեմաներով գործեր` դրանց վրա աշխատելով մինչև իր կյանքի վերջը։

Տիսոյի`աստվածաշնչյան թեմաներով գործերի արժեքը ոչ այնքան կրոնական թեման է, ինչքան խնամքով կենցաղը իր դետալներով պատկերելու նրա ունակությունը։

* Հայեր Տիսոյի գծանկարներում
* 
* 
* 
* 
*

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  James Tissot (նիդերլ.)
3. 1 2  Jacques Joseph Tissot (ֆր.) — ministère de la Culture.
4. 1 2 3 4 5 6 7 8  RKDartists (նիդերլ.)
5. 1 2  Encyclopædia Britannica
6. ↑
7. ↑
8. ↑  abcgallery.com: Jacques Joseph Tissot — Biography

Արտաքին հղումներ
----------------

* Ջեյմս Տիսոյի աշխատանքները Archived 2003-03-22 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz · Internet Speculative Fiction Database · RKDartists · Find A Grave |
|  |
| Բառարաններ և հանրագիտարաններ | Բրիտանիկա · Բրոքհաուս · Բրոքհաուսի և Եփրոնի · Լարուսի · Լարուսի · Մեծ նորվեգական · Օքսֆորդի կենսագրական · Catholic (1997—…) · Treccani |
|  |
| 

|  Չափորոշչային վերահսկողություն |
| --- |
|  |
| BAV: ADV11316488 · BNE: XX1386489 · BNF: 11943882s · CiNii: DA03467094 · GND: 119021056 · ISNI: 0000 0000 8129 7432 · LCCN: n82073912 · LNB: 000243016 · NDL: 00476204 · NKC: ola2002151600 · NLA: 36512826 · NLG: 159937 · NTA: 069944385 · NUKAT: n2002066266 · PTBNP: 1837062 · LIBRIS: 207720 · SUDOC: 027385558 · VIAF: 51697889 · ULAN: 500010633 · WorldCat VIAF: 51697889 |

 |

 |